فرانسیز بارخانه عملیاتی گه باغلیق کوچلرنینگ مالی نینگ شمال – شرقیده اویوشتیرگن عملیاتده 6 نفر تینچ اهالی نی اولدیرگن لیگی ادعا ایتیلدی.
بارخانه اوپراسیونیدن بیریلگن یازمه بیاناتده ایندلمانه منطقه سی گه 60 کیلومتر مصافه ده گی بیر ساحه ده تروریست جنگریلرگه قره ته عملیات اویوشتیرگن لیگی بیلدیریلدی.
بیاناتده حادثه بیلن تیگیشلی تلفات سانی حقیده معلومات بیریلمه دی، بیراق 3 ته موترسایکل نینگ یوق قیلینگن لیگی قید ایتیلدی.
محلی مطبوعاتده اورین آلگن خبرلرده ایسه بو هجوم عاقبتیده آو اوچون بارگن 6 ته یاش – ییگیت نینگ اولدیریلگن لیگی فرانسه نینگ تینچ اهالینی آماج قرار بیرگن لیگی ادعا ایتیلدی.
شاهدلرنینگ افاده لریگه تیانگن خبرلرده فرانسه اردوسی نینگ "قوراللی تروریستلر" دیب اته گن کیشیلرنینگ یاشلری نینگ 15 الی 20 آره سیده 6 ته یاش – ایگیت ایکن لیگی معلوم قیلیندی.
بو یاش – ایگیتلرنینگ هوا عملیاتی اویوشتیریلگن منطقه گه 3 ته موتر سایکل و میلتیق آرقه لی تاووشقان و ککلیک آولش اوچون کیلگن لیگی بیلدیریلدی.
مالیده جایلشگن فرانسیز اردوسی جنوری آییده هم شونقه بیر عیبلاوگه دوچ قالگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
